Laaste week vir beswaar teen Brandfort-naamsverandering | Maroela Media
Winnie Madikizela-Mandela se huis in Brandfort (Foto: Heritage Portal)
Inwoners van Brandfort kan vir die volgende week nog beswaar aanteken teen die dorp se voorgestelde naamsverandering na Winnie Mandela.
Die VF Plus het 'n griefskrif opgestel om inwoners van dié Vrystaatse dorp in staat te stel om elektronies beswaar teen die naamsverandering aan te teken.
Beswaar kan tot en met 4 September aangeteken word.
Die opposisieparty meen die ANC is onverantwoordelik om Brandfort se naam te wil verander terwyl daar veel belangriker diensleweringsprioriteite is.
Armand Cloete, VF Plus-LP in die Vrystaat, sê in 'n verklaring die naamsverandering is niks anders nie as 'n verkiesingsfoefie om die aandag van swak dienslewering af te trek.
"Die voorgestelde naamsveranderinge sal onaanvaarbare finansiële gevolge vir alle sfere van die regering inhou. Die verandering sal geensins bydra tot armoedeverligting, infrastruktuurontwikkeling of plaaslike ekonomiese groei nie."
Cloete sê voorts die ANC misken intussen die geskiedenis en ontwikkeling van die dorp met die voorgestelde naamsverandering van Brandfort na Winnie Mandela.
"Dié naamsverandering sal 'n verbreking wees van die ooreenkoms in 1994 dat munisipaliteite nuwe name gegee word terwyl dorpe en stede se name behoue bly. Daarom word die munisipaliteit Masilonyana genoem en bly die naam van die dorp Brandfort behoue as erkenning aan en 'n gelyke uitbeelding van die geskiedenis en ons diversiteit."
Nathi Mthethwa, minister van sport en kultuur, het vroeër vandeesmaand aangekondig dat Brandfort voortaan Winnie Mandela sal heet ter ere van wyle Winnie Madikizela-Mandela, oudpres. Nelson Mandela se eksvrou.
Die beplande onthulling van die naam is intussen uitgestel omdat die departement van sport, kultuur en rekreasie glo nie gewag het vir die 30 dae "afkoeltydperk" om te verstryk voordat hulle die naam amptelik bekendstel nie.
Volgens wet moet daar 'n tydperk van 30 dae gegun word om besware teen 'n naamsverandering in te dien.
Klik hier om die VF Plus se griefskrif te teken.
Brandfort VF Plus
34% werkloosheid in die land, maar die ANC het geld om name te verander!
Vele mense in die land krepeer van die honger en vele smag vir ń werk… Maar daar is geld vd vermorsing op ń onbenullige naamsverandering. Waar lê die mense prioriteite?
Nathi Mtethwa het geen idee wat geskiedenis of sport aanbetref nie en is onbevoeg (net soos 'n hele klomp van sy mede kaders) vir die pos wat hy beklee. As kommiearis van Poolisie het hy eennaand ttydens 'n prysuitdeling net so simpel uitlating gemaak om te sê die spesifieke sport behoort 'n olimpiese item te wees. Pert Elizabeth se nnaamsverandering is ook 'n aanduiding van sy totale onbevoegdheid. Gaan ry gerus deur Brandfort en aanskou die agteruitgang van die dorp. Hoekom vernoem hulle dit nie na oud President Blackie Swart wat jare langer as Winnie in Brandfort omgewing gewoon het… Lees meer »
mense, julle kan maar skop en krap, anc het klaar besluit en dit sal so wees, net soos die ander naamsveranderings wat onlangs gedoen is, hulle voel o (zero) vir hul maatjies wat honger ly
As hulle die name wil verander moet hulle selfcdie k9stes dra. Hoekom moet ons ons geld spandeer en dan nog vir fie agtergeblewendis ook nog dorg.